ཀུན་གྱིས་ཤེས་གསལ།བྱ་གཏོར་ནི་བོད་རང་གི་སྲོལ་རྒྱུན་གྱི་འདས་མཆོད་སྒྲུབ་སྟངས་ཤིག་ཡིན་པ་དང་།ད་ལྟའི་བར་ལོ་ངོ་སྟོང་ཕྲག་གི་ལོ་རྒྱུས་ཡོད།འདིར་གཞན་དང་མི་འདྲ་བའི་ཁྱད་ཆོས་མང་པོ་ཞིག་ཡོད་ཕྱིར།ཉེ་བའི་ལོ་འདི་དག་གི་རིང་ལ།ནང་ལོགས་དང་ཕྱི་རྒྱལ་ནས་ཡོང་བའི་ཡུལ་སྐོར་བ་མི་ཉུང་བ་ཡ་མཚན་གྱི་འདས་མཆོད་དེའི་ངོ་བོ་རྟོགས་པའི་འདོད་བློ་སྐྱེས་ཏེ་བྱ་སྤྱོད་མི་རུང་བ་སྣ་ཚོགས་སྤེལ་བས།སྲོལ་རྒྱུན་གྱི་འདས་མཆོད་སྒྲུབ་སྟངས་དེར་ཕྱོགས་མང་པོ་ནས་གནོད་པ་ཐེབས།ན་ནིང་།བོད་ལྗོངས་དམངས་ཆེན་དང་།སྲིད་གྲོས་སྡེ་ཁག་གི་བརྟག་དཔྱད་ཚོ་ཆུང་བོད་ལྗོངས་ཀྱི་ས་གནས་སོ་སོར་ཕྱིན་ནས་བརྟག་དཔྱད་ཞིབ་མོ་བྱས་ཤིང་།ཞིབ་ཅིང་ཁུངས་འཕེར་བའི་བོད་ལྗོངས་བྱ་གཏོར་བདག་དམ་གནས་ཚུལ་གྱི་བརྟག་དཔྱད་སྙན་ཞུ་ཞིག་གྲུབ་པ་རེད།རྩོམ་འགན་པ།རྟ་མགྲིན